ms en en en en en en en en en en en en en en pl fi en ms en id ms ms fi ms id ms id id en en en en en en en en
Anugerah Webometrics 2019 | PENERBIT UTM PRESS
ePress – Edited Book App
by Zarifah Zahirah | Sep 2, 2020 | 2020, Citra Karisma
Pengarah Penerbit UTM Press menerima hadiah kemenangan.
Penerbit UTM Press telah dianugerahkan pemenang dalam kategori PTJ Perkhidmatan dalam Anugerah Webometrics sempena Citra Karisma 2020 yang telah diadakan di Dewan Sultan Iskandar , Universiti Teknologi Malaysia baru- baru ini.
Bermula tahun 2020, Penerbit UTM Press dibantu oleh pasukan dari Research Computing, UTM telah melakukan sebuah lonjakan inisiatif memantapkan penjualan buku secara dalam talian dengan melakukan pembaharuan serta pengemaskinian laman sesawang utamanya serta platform e-dagang sedia ada, iaitu https://penerbit.utm.my/booksonline/. Pembaharuan ini sekali gus membantu melonjakkan pendapatan jualan buku dalam talian yang kini menjadi trend semenjak pandemik COVID-19 melanda negara. Promosi buku dalam talian kini lebih cepat dan mudah dibuat melalui platform e-Dagang Shopee dan media sosial seperti Facebook, Instagram, Twitter.
Salah satu keistimewaan penjualan buku secara e-Dagang ialah sistem yang digunakan mampu mengesan serta membuat analisis jualan melalui sokongan Google Analytics. Sebagai contoh, sepanjang minggu bermula 20 Julai sehingga 27 Julai 2020, terdapat lebih 1562 carian dari Malaysia, 120 carian dari Indonesia, dan juga Iraq selain Amerika Syarikat dengan 18 carian. Dapatan Google Analytics juga menunjukkan bahawa 100 peratus carian tentang Penerbit UTM Press adalah menggunakan Google Search, sekali gus membenarkan pihak pemasaran merancang pengiklanan yang bermanfaat di enjin carian bersesuaian bagi menjana pulangan yang berkesan. Apa yang menarik, melalui perkhidmatan analitik laman sesawang iini menunjukkan 80 peratus carian adalah daripada kata kunci ‘penerbit’ atau ‘UTM’ atau ‘UTM Press’. Data juga menunjukkan bahawa pengunjung laman sesawang penerbit datang daripada pautan jaringan rangkaian media sosial seperti Facebook dan Instagram.
Menurut data Google Analytics, laman Penerbit UTM Press sering dilayari untuk carian e-Jurnal. Pengunjung e-Jurnal datang dari pelbagai negara dan tempoh purata kunjungan mereka ke laman tersebut adalah selama 1.27 minit. Selain itu, pertanyaan tentang   penghantaran makalah untuk diterbitkan dari dalam dan luar Malaysia. Pengunjung juga menghabiskan masa selama 3:28 minit di paparan ‘Contact Us’ atau ‘Hubungi Kami.’ Data juga menunjukkan terdapat penambahan peratusan pengunjung dalam masa sebulan selain peningkatan pembelian buku secara dalam talian. Sementara itu, purata keberadaan seorang pengunjung ke laman muka utama Penerbit UTM Press adalah selama 2.09 minit. Data sebegini membolehkan pihak Penerbit UTM Press merancang pemasaran bercirikan upsell yang bersesuaian dalam tempoh masa tertentu. Ketika penulisan ini dibuat pada 27/07/2020, terdapat seramai 567 pengguna aktif yang melayari laman sesawang Penerbit UTM Press; secara purata laman sesawang dilayari oleh 1836 pengunjung dalam seminggu.
Penerbit UTM Press amat berbesar hati dapat membantu merealisasikan hasrat Universiti menonjolkan kebitaraan sarjana dan ahli akademiknya selain dapat meningkatkan ketampakan hasil penulisan mereka. Melalui inisiatif sistem e-Dagang yang ditambah baik, hasil karya sarjana UTM kini lebih mudah dicapai dan diperoleh melalui pembelian di hujung jari.